ମୁମ୍ବାଇଃ ଆହତ ଯୋଗୁ ଦୀର୍ଘ ଦିନ ହେଲା କ୍ରିକେଟ ମଇଦାନରୁ ଦୂରେଇ ରହିଥିବା ହାର୍ଦ୍ଦିକ ପାଣ୍ଡ୍ୟା ଏବେ କମବ୍ୟାକ କରିବାକୁ ଲକ୍ଷ୍ୟ ରଖିଛନ୍ତି। ଏଥିପାଇଁ ସେ ବେଙ୍ଗାଲୁରୁରେ ଥିବା ନ୍ୟାଶନାଲ କ୍ରିକେଟ ଏକାଡେମୀ(ଏନସିଏ)ରେ ବୋଲିଂ କରିବା ଆରମ୍ଭ କରିଛନ୍ତି।
ଗତବର୍ଷ ଅକ୍ଟୋବର ମାସରେ ସେ ବ୍ରିଟେନ ଯାଇ ଅସ୍ତ୍ରୋପଚାର କରିଥିଲେ। ସେବେଠାରୁ ସେ କ୍ରିକେଟ ଖେଳିବାକୁ ଫିଟନେଶ ହାସଲ କରିପାରିନାହାନ୍ତି। ନିକଟରେ ସେ ନିଜରୁ ନିୟମିତ ଚେକଅପ ପାଇଁ ବ୍ରିଟେନ ଯାଇଥିଲେ। ସେଠାରୁ ଫେରିବା ପରେ ସେ ଏନସିଏରେ ବୋଲିଂ କରିବା ଆରମ୍ଭ କରିଛନ୍ତି।
